Llíria Jove organitza un any més la campanya del “Joguet Solidari”
Sin fecha

Els veïns podran donar joguets fins al pròxim 30 de desembre a l'Espai Jove

(16 des. 2016).- La regidoria de Joventut i Infància de Llíria ha organitzat una nova edició de la campanya “Joguet Solidari” perquè cap xiquet de la localitat es quede sense un regal este Nadal.

El punt de replega dels joguets serà a l'Espai Jove. Les persones que desitgen col·laborar podran entregar joguets nous o en desús i que estiguen en bon estat. Estes donacions es podran realitzar fins al pròxim 30 desembre, de dilluns a divendres, en horari de 9.30 a 13.30 hores i de 17.00 a 20.00 hores.

La regidora de Joventut, Patricia Cabanes, ha recordat que els regals arreplegats es repartiran entre les famílies més desfavorides de la localitat i ha animat a tots els veïns a “participar en esta acció solidària perquè tots els xiquets puguen disfrutar de la màgia del Nadal”.